Държавен вестник, бр. 97, 2012 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  97
Във връзка с осигуряване на квалифицирани 
кадри за ДНП не се идентифицират проблеми в 
краткосрочен план. В средносрочен план обаче 
проблемът „много ниско заплащане“ може да се 
окаже пречка пред намиране на специалисти, го­
тови да работят в трудни условия за малко пари.
 Професионално развитие на персонала
Във всяка от трите дирекции има експерт по 
управление на човешките ресурси (което е добра 
практика), чиито основни функции са осигурява­
не на трудовоправните отношения и развитието 
на персонала. Задълженията на експертите по 
човешки ресурси включват и идентифициране на 
потребности от повишаване на квалификацията и 
организиране на подходящи дейности в тази насока. 
Поради сезонната специфика на работата дей­
ностите във връзка с професионалното развитие 
на персонала се провеждат преобладаващо през 
зимния сезон. Използват се разнообразни форми 
за повишаване на квалификацията – както крат­
косрочни, така и дългосрочни.
Оценката за развитието на капацитета на пер­
сонала на ДНП до момента е, че то е на добро 
равнище. През годините са полагани системни 
усилия и действия в тази посока. Веднага след 
създаване на дирекциите, по два поредни проекта 
за опазване на биологичното разнообразие и ико­
номически растеж, финансирани от американското 
правителство, парковите служители преминават 
обучение в най-съвременните подходи и методи 
на защита на природата. След това, отново по 
международни програми и проекти, експертите от 
дирекциите на националните паркове подобряват 
квалификацията си чрез посещения на място и 
проучване на опита на свои колеги от други страни 
от ЕС, както и съседни държави.
Периодично се провежда вътрешноорганиза­
ционно обучение, в което експертите обучават 
по различни аспекти от дейността служителите 
с контролни и охранителни функции. Провеждат 
се също обучения за подобряването на теренните 
умения на служителите при осъществяване на 
мониторинга и събирането на данни за различни 
животински и растителни видове с цел опазване и 
поддържане на биоразнообразието. Използват се 
лектори от Лесотехническия университет и други 
научни институти.
През последните години служители на ДНП 
са преминавали курсове по английски език (в 
Института за чуждестранни студенти), средносроч­
ни курсове за повишаване на квалификацията, 
задочно обучение за придобиване на втора спе­
циалност и др. По линия на европейски и меж­
дународни програми за защитени територии и за 
биологичното разнообразие се провеждат работни 
срещи, семинари и други форми за натрупване на 
допълнителен опит и подобряване на знанията. 
Показател за добрия капацитет и професионален 
опит на служителите е успешното привличане на 
средства и изпълнение на голям брой проекти – по 
ОПОС, по различни европейски програми, от 
международни донори и др. 
Оценка на вътрешната организация на работа 
и материално-техническата осигуреност 
Вътрешни правила и процедури
Цялостното управление на националните пар­
кове се извършва въз основа на десетгодишни 
Планове за управление, които се приемат от 
Министерския съвет след обществено обсъждане 
и преглед от Висшия експертен съвет към МОСВ. 
В плановете се описва ценността на биологично­
то разнообразие, конкретните заплахи за него и 
начини на съхраняването му.
Програмите и проектите в Плана за управление 
се доразвиват и изпълняват чрез подготовката и 
прилагането на Годишни планове за дейността на 
парковите дирекции, одобрявани от министъра на 
околната среда и водите.
Във връзка с възлагане на дейности, предвидени 
в Плана за управление и устройствените планове 
и проекти, ДНП са приели вътрешни правила за 
възлагане на обществени поръчки в съответствие 
с нормативната уредба. 
Други приети вътрешни документи включват:
– Етичен кодекс на служителите;
– Правилник за вътрешния трудов ред;
– Правилник за организация на деловодната 
дейност;
– Правила за прилагане на антикорупционни 
процедури;
– Процедура за подготовка и избор на проект;
– Правила за системите за финансово упра­
вление и контрол. 
Всички ДНП поддържат интернет страници, 
на които е представена подробна информация 
за дейността, предлаганите услуги, провежданите 
инициативи и т.н. 
ДНП са приели процедури и са разработили 
формуляри за заявления и други необходими 
документи във връзка с административното об­
служване, които са достъпни в електронен вид на 
интернет страниците на ДНП. Публикувани са и 
тарифите за предоставяните услуги. Положителен 
факт е, че е започнало въвеждане на електронни 
услуги с универсален електронен подпис, които 
в различните ДНП са в различен етап на въвеж­
дане – от предоставяне на достъп до обществена 
информация до издаване на разрешителни за 
различни дейности. 
Материално-техническа и информационна оси­
гуреност 
Парковите служби са оборудвани с модерна 
техника за наблюдение на биологичното разноо­
бразие, контрол и охрана. 
Осигуряването с офис техника (принтери, 
скенери, плотери и т.н.) и софтуерни продукти 
е на много добро равнище. Комуникационните 
средства също са достатъчни за извършване на 
дейността (стационарни и мобилни телефони, GPS 
и др.). Недостатъчно застъпена е техниката за 
видеонаблюдение, но според интервюираните тя 
невинаги има приложение, тъй като липсата на 
комуникационно покритие обезсмисля работата є. 
ДНП разполагат с достатъчно моторни пре­
возни средства, включително високопроходими, 
като в ДНП „Централен Балкан“ се идентифицира 
необходимост от допълнителни такива. 
Във връзка с опазване на парковете от пожари, 
ДНП са оборудвани с противопожарни шкафове, 
монтирани на опорните бази на парковата охра­
на, хижи и др., така че максимално бързо да се 
използва намиращият се в тях инвентар. Закупени